# LĪDZDARBĪBAS LĪGUMS

# Nr. DKN/2023/2.1/1372

Dienvidkurzemes novads Parakstīšanas datums ir pēdējā pievienotā

droša elektroniskā paraksta un tā laika

zīmoga datums / 25.03.2024.

**Biedrība “Dienvidkurzemes Brīvprātīgo ugunsdzēsēju biedrība”**, reģ. Nr. 40008279793, juridiskā adrese: Liepu iela 1A, Robežnieki, Grobiņas pagasts, Dienvidkurzemes novads, LV-3430 (turpmāk - Biedrība), kuru pārstāv tās ­valdes loceklis **Rūdolfs Klievēns**, kurš darbojas saskaņā ar Statūtiem, no vienas puses, un

**Dienvidkurzemes novada pašvaldība**, reģ. Nr. 90000058625, adrese: Lielā iela 76, Grobiņa, Dienvidkurzemes novads, LV-3430, (turpmāk- Pašvaldība), tās domes priekšsēdētāja Aivara Priedola personā, kurš rīkojas uz Pašvaldību likumu un Dienvidkurzemes novada pašvaldības nolikuma pamata no otras puses, turpmāk kopā saukti **Puses**, bet katrs atsevišķi **Puse**,

pamatojoties uz Valsts pārvaldes iekārtas likuma 50.pantu, Ugunsdrošības un ugunsdzēsības likuma 5.panta pirmo daļu un 7.pantu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu, Dienvidkurzemes novada pašvaldības 2024.gada 15.februāra lēmumu Nr. 71 ''Par Dienvidkurzemes novada pašvaldības saistošo noteikumu ''Par Dienvidkurzemes novada pašvaldības 2024.gada budžeta plānu” apstiprināšanu”.

noslēdz šādu līdzdarbības līgumu (turpmāk – Līgums):

# Līguma priekšmets

* 1. Pašvaldība uzdod Biedrībai veikt Pašvaldības administratīvajā teritorijā Pašvaldību likuma 4.panta pirmās daļas 18.punktā noteikto Pašvaldības autonomo funkciju veikt pasākumus ugunsdrošības un ugunsdzēsības jomā (Turpmāk – Autonomā funkcija).
	2. Autonomā funkcija ietver šādu uzdevumu izpildi (turpmāk – Uzdevumi):
		1. nodrošināt ugunsdzēsēju komandas operatīvās gatavības režīmu – 24 stundas diennaktī;
		2. uzturēt operatīvo brīvprātīgo ugunsdzēsēju biedrības izsaukuma numuru;
		3. veikt ugunsgrēku dzēšanu;
		4. pārbaudīt ugunsdzēsības rezervuārus un atklātās ūdens tilpnes;
		5. veikt hidrantu pārbaudes;
		6. uzstādīt autonomos dūmu detektorus Pašvaldības īpašumos;
		7. sniegt atbalstu operatīvajiem un avārijas dienestiem reaģēšanas un seku likvidēšanas neatliekamo pasākumu veikšanā katastrofas gadījumā;
		8. nepieciešamības gadījumā evakuēt iedzīvotājus no katastrofas apdraudētajām vai skartajām teritorijām;
		9. veikt apmācību Pašvaldības iestādēs, kas saistīta ar ugunsdrošības pamatprincipiem, kā arī rīcību ugunsgrēka gadījumā;
		10. veikt apmācību izglītības iestādēs un sociālās aprūpes iestādēs, kas saistīta ar ugunsdrošības un civilās aizsardzības pamatprincipiem, kā arī rīcību ugunsgrēka gadījumā, iesaistot tajās visus attiecīgās iestādes pastāvīgos lietotājus un vadītājus;
		11. veikt iedzīvotāju tematiskās apmācības ugunsdrošības jomā;
		12. nodrošināt ugunsdrošību Pašvaldības rīkotajos pasākumos, tajā skaitā, masu pasākumos;
		13. veicināt ugunsdzēsības sporta attīstību, organizēt bērnu un jauniešu pasākumus, nometnes drošības jautājumos;
		14. veikt profilaktiskos un organizatoriskos pasākumus ugunsgrēku un nelaimes gadījumu novēršanai.
1. **Līguma izpildes kārtība**
	1. Izpildot Uzdevumus, Biedrība nodrošina Biedrības biedru veselības un dzīvības apdrošināšanu pret nelaimes gadījumiem brīvprātīgā darba veikšanas laikā, Biedrības biedru individuālā ugunsdzēsēju ekipējuma iegādi un uzturēšanu, Biedrības biedru speciālo apmācību, praktiskās apmācības un treniņus.
	2. Biedrība apliecina, ka piedaloties Līguma 1.2.3. apakšpunktā norādītā Uzdevuma veikšanā, tās ekipējums un aprīkojums pieļauj ugunsgrēku dzēšanu. Biedrības biedri lieto ugunsdzēsēja darbam paredzēto ugunsdzēsēja aizsargapģērbu un individuālos aizsardzības līdzekļus (ugunsdzēsēju aizsargtērpu, ugunsdzēsēju aizsargzābakus, ugunsdzēsēju aizsargcimdus, ugunsdzēsēju aizsargķiveri ar nolaižamu aizsargstiklu un karstumizturīgu zemķiveres pasegu).
	3. Iegūstot informāciju par ugunsgrēka izcelšanos no trešajām personām, Biedrība nekavējoties par to informē Valsts ugunsdzēsības un glābšanas dienestu.
	4. Biedrības nodrošina nepārtrauktu Uzdevumu izpildi atbilstoši normatīvo aktu prasībām un Līguma noteikumiem.
	5. Uzdevumu izpildē Biedrība ievēro labas pārvaldības principu, attiecīgo reglamentējošo normatīvo aktu prasības un sadarbojas ar Pašvaldību, tās iestādēm un struktūrvienībām, kā arī ar citām valsts pārvaldes institūcijām.
	6. Biedrība Uzdevuma izpildi veic ugunsdrošības un citu speciālo regulējumu un normatīvu aktu prasības, nepieciešamības gadījumā piesaistot attiecīgas institūcijas un speciālistus, pieejamā finansējuma robežās.
	7. Biedrība apņemas nodrošināt, ka Uzdevumu izpildi veic biedri, kuriem ir tam nepieciešamā kvalifikācija, un Biedrības biedru, kuri piedalās Uzdevumu veikšanā, fiziskais stāvoklis ir atbilstošs, lai veiktu noteikto Uzdevumus.
	8. Ja Biedrība nevar nodrošināt Uzdevumu izpildi atbilstoši Līguma noteikumiem, tā nekavējoties, bet ne vēlāk kā desmit darba dienu laikā par to rakstveidā informē Pašvaldību.
	9. Pašvaldība nodrošina, ka Pašvaldībai piederošais ugunsdzēsības autotransports, ko Biedrība izmanto Līguma 1.2.3. apakšpunktā norādītā Uzdevuma veikšanā, ir labā tehniskā stāvoklī ar derīgu tehnisko apskati, tas ir reģistrēts saskaņā ar normatīvajiem aktiem un atbilst ugunsgrēku dzēšanas un glābšanas darbu tehnikas prasībām. Pašvaldība nodrošina, ka izbraukumam gatavībā ir vismaz viens ugunsdzēsības automobilis.

# Savstarpējo norēķinu kārtība, finanšu un citu resursu piešķiršanas noteikumi

* 1. Finansējumu Uzdevumu izpildei veido Pašvaldības budžeta finansējums dotācijas veidā. Uzdevumu izpildes nodrošināšanai Pašvaldība piešķir un izmaksā Biedrībai dotāciju EUR 50 000 (piecdesmit tūkstoši *euro* 00 centi) (turpmāk – **Dotācija)**. Uzdevumu izpildei plānoto pasākumu izdevumu tāme tiek pievienota Līguma pielikumā Nr.1.
	2. Dotāciju Pašvaldība pārskaita avansa veidā, pamatojoties uz Biedrības atbilstoši normatīvajiem aktiem sagatavotu rēķinu. Rēķina apmaksas termiņš ir 10 (desmit) darba dienas no dienas, kad Pašvaldība ir saņēmusi rēķinu.
	3. Biedrība līdz 31.12.2024. izmanto Dotāciju tikai Uzdevumu izpildei un izpilda Uzdevumu piešķirtās Dotācijas apmērā.
	4. Biedrība nodrošina tādu grāmatvedības uzskaiti, kas atspoguļo informāciju par Pašvaldības veiktajiem līdzekļu paskaitījumiem Uzdevumu izpildei un šo līdzekļu izlietojumu.
	5. Ja normatīvajos aktos tiek izdarīti grozījumi, kas ietekmē Biedrības darbību vai finansēšanas kārtību un Līgumā noteikto saistību izpildi, mēneša laikā pēc attiecīgā normatīvā akta spēkā stāšanās pēc jebkuras Puses rakstveida priekšlikuma var tikt izdarīti grozījumi Līgumā.

# Pušu pienākumi un atbildība, regulāro pārskatu un ziņojumu sniegšanas kārtība

* 1. Biedrībai ir pienākums iesniegt atskaiti Pašvaldībai par Uzdevumu izpildi un Dotācijas izlietojumu ne vēlāk kā 1 (viena) kalendārā mēneša laikā no Līguma darbības termiņa beigām.
	2. Biedrība:
		1. atlīdzina Pašvaldībai zaudējumus, ja tie Pašvaldībai radušies Biedrības prettiesiskas darbības vai bezdarbības rezultātā, kā arī, ja Biedrība neizpilda Uzdevumus;
		2. par Līguma noslēgšanu informē Valsts ugunsdzēsības un glābšanas dienestu;
		3. racionāli un lietderīgi izmanto Uzdevumu izpildes laikā iegūtos finanšu līdzekļus un Pašvaldības piešķirto finansējumu;
		4. veic nepieciešamos pasākumus un piesaista finanšu līdzekļus un mantu no citām juridiskām un fiziskām personām atbilstoši normatīvo aktu - prasībām, kas reglamentē biedrību darbību, lai nodrošinātu kvalitatīvu un izmaksu ziņā konkurētspējīgu Uzdevumu izpildi.
	3. Biedrība var piedalīties Eiropas Savienības fondu un citu ārvalstu finanšu instrumentu projektu īstenošanā un īstenošanas rezultātā gūto labumu apsaimniekošanā un uzturēšanā, ja tas ir saistīts - ar Uzdevumu izpildi, ir atbilstoši normatīvo aktu prasībām un Pašvaldība nav lēmusi citādi.
	4. Biedrība atbild par Uzdevumu uzpildi un savas darbības atbilstības nodrošināšanu atbilstoši normatīvo aktu prasībām.
	5. Pašvaldība finansē Uzdevumu izpildi Līgumā noteiktajā apjomā un kārtībā.
	6. Puses tiek atbrīvotas no atbildības par Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kuri pēc starptautiskiem standartiem tiek kvalificēti kā *Force Majeure* apstākļi un kuru dēļ Līgums pilnībā vai daļēji nav izpildāms. Pie nepārvaramas varas apstākļiem pieskaitāmas stihiskas nelaimes, katastrofas, epidēmijas un kara darbība, nemieri vai valsts varas institūciju izdoti normatīvie akti, lēmumi, kas tieši ierobežo Pušu saistību izpildi.

# Uzdevumu izpildes kvalitātes novērtējuma kritēriji

* 1. Biedrība Līgumā noteiktajā kārtībā un apjomā apņemas nodrošināt kvalitatīvu Uzdevumu izpildi.
	2. Uzdevumu izpildes kvalitāti Pašvaldība novērtē pēc šādiem kritērijiem:
		1. uzdevumu izpildes atbilstība normatīvajos aktos noteiktajām prasībām;
		2. iedzīvotāju pamatoto sūdzību skaits un saturs;
		3. iedzīvotāju aptauju rezultāti;
		4. pašvaldības iestāžu vadītāju ziņojumi un atzinumi;
		5. Valsts ugunsdzēsības un glābšanas dienesta atsauksmes.

# Biedrības darbības uzraudzības kārtība

* 1. Biedrība attiecībā uz Līgumā noteiktā Uzdevumu izpildi atrodas Pašvaldības pārraudzībā.
	2. Pašvaldība, nodrošinot Uzdevumu izpildes pilnīgu un efektīvu uzraudzību:
		1. ir tiesīga pieprasīt no Biedrības informāciju par Uzdevumu izpildi;
		2. apkopo un izvērtē Biedrības iesniegtos pārskatus;
		3. veic Uzdevumu izpildes kontroli, kā arī novērtē Uzdevumu izpildes kvalitāti atbilstoši Līgumā noteiktiem kvalitātes novērtējuma kritērijiem;
		4. īsteno citas tiesības un pienākumus, kas izriet no Līguma, atbilst Pašvaldības kompetencei un ir nepieciešami pārraudzības nodrošināšanai.
	3. Biedrība atbilstoši tās budžeta iespējām ievēro Pašvaldības ierosinājumus, priekšlikumus un ieteikumus, kas vērsti uz Uzdevumu izpildes nodrošināšanu atbilstoši normatīvo aktu prasībām.
	4. Pašvaldībai ir tiesības veikt pārbaudi Biedrības aprīkojuma un ekipējuma pārbaudi, Biedrības biedru kvalifikācijas pārbaudi ar mērķi pārliecināties par Biedrības spēju nodrošināt Uzdevuma izpildi.
1. **Līguma spēkā stāšanās un darbības termiņš, grozīšana un izbeigšana**
	1. Līgums stājas spēkā ar tā abpusējas parakstīšanas dienu un ir spēkā līdz 2025. gada 31. janvārim.
	2. Pusēm ir tiesības grozīt Līguma noteikumus, savstarpēji par to vienojoties, ja par to ir pieņemts attiecīgs Pašvaldības lēmums.
	3. Ar priekšlikumiem par Līguma grozījumiem Puses viena otru iepazīstina:
		1. ne vēlāk kā vienu mēnesi pirms grozījumu izdarīšanas;
		2. ne vēlāk kā trīs mēnešus pirms grozījumu izdarīšanas, ja grozījumi saistīti ar Līguma termiņa izmaiņām.
	4. Katra Puse var vienpusēji izbeigt Līgumu, paziņojumā norādot datumu, no kura Līgums zaudē spēju, ja:
		1. otra Puse rupji pārkāpj Līguma noteikumus;
		2. pastāv svarīgs iemesls, kas neļauj turpināt Līguma attiecības, tai skaitā, ja vairs nepastāv tā noslēgšanas pamatnoteikumi vai speciālie deleģēšanas nosacījumi privātpersonai saskaņā ar Valsts pārvaldes iekārtas likuma noteikumiem;
		3. ja normatīvajos aktos tiek izdarīti grozījumi, kas ietekmē Biedrības darbību vai finansēšanas kārtību un Līgumā noteikto saistību izpildi.
	5. Pašvaldība, veicot Uzdevuma izpildei piešķirtā pašvaldības budžeta finansējuma izlietojuma pārbaudi, var pieņemt lēmumu par Līguma izbeigšanu un neatbilstoši izlietotā finansējuma atgūšanu.

# Citi noteikumi

* 1. Visus strīdus, domstarpības, kas rodas Līguma izpildes laikā, kā arī sakarā ar Līguma izbeigšanu, Puses risina savstarpējo sarunu ceļā. Ja vienošanās netiek panākta, tad strīdu izskata Latvijas Republikas normatīvajos aktos noteiktajā kārtībā.
	2. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos noteikumos. Šādā gadījumā Pusēm ir pienākums divu nedēļu laikā piemērot Līgumu atbilstoši spēkā esošajiem normatīvajiem aktiem.
	3. Dienvidkurzemes novada pašvaldības kontaktpersona: Dienvidkurzemes novada ugunsdzēsības dienesta vadītājs Andris Jefimovs
	4. Dienvidkurzemes Brīvprātīgi ugunsdzēsēju biedrības kontaktpersona: valdes loceklis Rūdolfs Klievēns.
	5. Līgums ar vienu pielikumu parakstīts elektroniski ar drošu elektronisko parakstu un satur laika zīmogu.

# Pušu rekvizīti un paraksti

|  |  |
| --- | --- |
| **Dienvidkurzemes novada pašvaldība**Reģ. Nr. 90000058625Adrese: Lielā iela 76, Grobiņa, Dienvidkurzemes novads, LV-3430Banka: A/S SEB BANKAKods: UNLALV2XKonta Nr. LV73UNLA0050014272020\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_1. Priedols
 | **“Dienvidkurzemes Brīvprātīgo ugunsdzēsēju biedrība”** Reģ. Nr. 40008279793Adrese: Liepu iela 1A, Robežnieki, Grobiņas pag., Dienvidkurzemes nov., LV-3430 Banka: Banka: A/S SwedbankKods: HABALV22Konta Nr. LV51HABA0551045632458\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­R. Klievēns |

**Pielikums Nr.1**

pie 25.03.2024.

līdzdarbības līguma Nr. DKN/2023/2.1/1372 noslēgta starp

biedrību “Dienvidkurzemes Brīvprātīgo ugunsdzēsēju biedrība” un

Dienvidkurzemes novada pašvaldību

**Uzdevumu izpildei plānoto pasākumu izdevumu tāme**

|  |  |  |  |
| --- | --- | --- | --- |
| Nr.p.k. | Izdevumu pozīcija, mērķis  | Vienības nosaukums | Vienībasizmaksas,EUR (bezPVN) |
| 1 | Individuālā ugunsdzēsēju ekipējuma iegāde un uzturēšana | 1 (viens) komplekts | 1500,00 |
| 2 | Ugunsdzēsēju veselības un dzīvības apdrošināšana pret nelaimes gadījumiem darba veikšanas laikā | 1 (viena) persona x 1 (viena) prēmija | 30,00 |
| 3 | Dalība notikumos, t.sk. atbalsts operatīvajiem un avārijas dienestiem, evakuācija un seku likvidēšana  | 1 (viena) Biedrība norīkota persona par 1 (vienas) stundas dalību | 10,00 |
| 4 | Ugunsdzēsības rezervuāru un atklātās ūdens tilpņu pārbaude  | 1 gb. | 30,00 |
| 5 | Ugunsdzēsības hidrantu pārbaude | 1 gb. | 35,00 |
| 6 | Autonomo dūmu detektoru uzstādīšana Pašvaldības īpašumos | 1 gb. | 3,50 |
| 7 | Ugunsdzēsēju praktiskās apmācības / treniņi | 1 (viena) Biedrības norīkota persona par 1 (vienu) apmācību stundu | 10,00 |
| 8 | Ugunsdrošības apmācību organizēšana pašvaldības iestādēs, tajā skaitā, izglītības iestādēs, sociālās aprūpes iestādēs | 1 (viena) Biedrības norīkota persona par apmācību 1 (vienu) stundu | 20,00 |
| 9 | Ugunsdrošības apmācību organizēšana iedzīvotājiem, sporta attīstības pasākumu organizēšana, bērnu un jauniešu pasākumu, nometņu organizēšana, ugunsdrošības jautājumos | 1 (viena) Biedrības norīkota persona par apmācību 1 (vienu) stundu | 15,00 |
| 10 | Ugunsdrošības nodrošināšana Pašvaldības rīkotajos pasākumos, tajā skaitā, masu pasākumos | 1 ugunsdzēsības automobilis + 2 ugunsdzēsēji h | 120,00 |
| 11 | Citi pasākumi, tajā skaitā, profilaktiski un organizatoriski pasākumi ugunsgrēku un nelaimes gadījumu novēršanai | 1 (viena) Biedrības norīkota persona par 1 (vienas) stundas dalību pasākumā | 15,00 |

Kopējās izmaksas par Uzdevumu izpildi nepārsniedz Dotācijas apmēru.

Vienas vienības izmaksas, izņemot par dalību notikumos, tiek palielinātas par izdevumiem, kas nepieciešami, lai Biedrības norīkota persona pārbaužu veikšanai nokļūtu no/uz rezervuāru, ūdens tilpņu, hidrantu atrašanās vietām, detektoru uzstādīšanas vietām, treniņu, apmācību un/vai pasākuma norises vietām (ceļa (transporta) izdevumi, degvielas izdevumi, izdevumi par autostāvvietu un iebraukšanu teritorijās, kur ir noteikta maksa (nodeva) par transportlīdzekļu iebraukšanu u.tml.), izdevumiem, kas nepieciešami telpu vai teritorijas nomai, tajā skaitā, kas nepieciešami, lai ņemtu dalību praktiskajās apmācībās un treniņos, ar ugunsdzēsību un civilo aizsardzību saistīto jautājumu risināšanu valsts iestādēs, nevalstiskajās organizācijās, savienībās, biedrībās un citās organizācijās nodrošinot apmācības, izdevumiem apmācību materiālu pavairošanai, citu informatīvu izdales materiālu pavairošanai u.c. tiešiem izdevumiem, kas saistīti ar Uzdevumu izpildi un tiem nepieciešamo pasākumu nodrošināšanu.

|  |  |
| --- | --- |
| **Dienvidkurzemes novada pašvaldība**Reģ. Nr. 90000058625Adrese: Lielā iela 76, Grobiņa, Dienvidkurzemes novads, LV-3430Banka: A/S SEB BANKAKods: UNLALV2XKonta Nr. LV73UNLA0050014272020\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Priedols | **“Dienvidkurzemes Brīvprātīgo ugunsdzēsēju biedrība”** Reģ. Nr. 40008279793Adrese: Liepu iela 1A, Robežnieki, Grobiņas pagasts, Dienvidkurzemes novads, LV-3430 Banka: SwedbankKonta Nr. LV51HABA0551045632458\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­R. Klievēns |